Թոբիաս Լինդերոտ

**Թոբիաս Լինդերոտ** (, արտասանություն ,), շվեդ ֆուտբոլիստ, կենտրոնական կիսապաշտպան և մարզիչ:

## Ակումբային կարիերա
Անդերս Լինդերոտի որդին է։ Պրոֆեսիոնալ կարիերան սկսել է «Էլֆսբորգում», որի մարզիչը եղել է հայրը։ 1998 թվականի սեպտեմբերին հոր նման  տեղափոխվել է նորվեգական «Ստաբեկ»,տրանսֆերը կազմել է 6 միլիոն շվեդական կրոն, պայմանագիրը նախատեսված է եղել 4 տարվա համար:

2002 թվականի հունվարին անգլիական «Էվերթոնը» 2,5 միլիոն ֆունտով գնել է նրան, պայմանագիրը նախատեսված էր չորսուկես տարվա համար: Նորամուտը նշել է Անգլիայում 2002 թվականի փետրվարի 2-ին «Իփսվիչ Թաունի» դեմ Պրեմիեր լիգայի խաղում: Երկուսուկես մրցաշրջան (2002-2004) անցկացրել է «Էվերթոնում», սակայն կայուն խաղացող չի եղել։

2004 թվականի հուլիսին Լինդերոտը տեղափոխվել է «Կոպենհագեն», տրանսֆերի գումարը կազմել է 2,7 միլիոն եվրո, պայմանագիրը նախատեսված էր 4 տարով: Պետք է փոխարիներ կարիերան ավարտած Էրիկ Մյուքլենդին: Դարձել է ակումբի առաջատարը, 2005 թվականի հուլիսին դարձել է թիմի ավագը․ եղել է ավագ մինչև ակումբից հեռանալը: «Կոպենհագենում» երկու անգամ հաղթել է Դանիայի առաջնությունում։

2007 թվականի հունիսին եռամյա պայմանագիր է կնքել թուրքական «Գալաթասարայի» հետ: 2007-2009 թվականներին վնասվածքների պատճառով գրեթե չի խաղացել։ 2007 թվականի օգոստոսի 14-ին մարզման ժամանակ ստացել է փոքր վնասվածք: Հոկտեմբերի վերջին և նոյեմբերի սկզբին աճուկի հետ կապված խնդիրների պատճառով բաց է թողել 3 հանդիպում: Նոյեմբերի 10-ին  վնասվածքը կրկնվել է: 2007 թվականի նոյեմբերի 29-ին կրկին վնասվածք է ստացել: Դրանից հետո մինչև մրցաշրջանի ավարտը չի խաղացել «Գալաթասարայում»: 2008 թվականի հունվարի 8-ին վիրահատվել է: Մինչև փետրվարի վերջ քայլել է հենակներով է, ապրիլին վերսկսել է մարզումները գնդակով: 2008 թվականի սեպտեմբերի 6-ին ստացել է ոտքի վնասվածք, մինչև դեկտեմբեր չի կարողացել մարզվել: 2009 թվականի մարտին կրկին վիրահատվել է: 2009 թվականի օգոստոսին նոր վնասվածք է ստացել: Հունվարի 22-ին թուրքական ակումբը խզել է պայմանագիրը նրա հետ։

## Կարիերա հավաքականում
Շվեդիայի հավաքական ում նորամուտն նշել է 1999 թվականի նոյեմբերի 27-ին՝ ՀԱՀ-ի հետ ընկերական խաղում: 2002 թվականի աշխարհի առաջնությունում անցկացրել է առանց փոխարինման բոլոր 4 հանդիպումները: Խաղացել է 2004 թվականի Եվրոպայի առաջնությունում և 2006 թվականի աշխարհի առաջնությունում։ Ընդգրկվել է Եվրո-2008-ի հայտացուցակում, սակայն չի խաղացել վնասվածքի պատճառով:

## Անձնական կյանք
Թոբիասը և նրա կինը՝ Մարիան, ունեն մեկ երեխա (2006):

## Նվաճումներ

### Թիմային
**[[Կոպենհագեն (ֆուտբոլային ակումբ)|Կոպենհագեն]]**

* Դանիայի չեմպիոն՝ 2005/06, 2006/07

**[[Գալաթասարայ ՖԱ|Գալաթասարայ]]**

* Թուրքիայի չեմպիոն՝ 2007/08

### Անձնական

* Շվեդիայի լավագույն կիսապաշտպան՝ 2006, 2007
* Դանիայի Սուպերլիգայի լավագույն խաղացող՝ 2006

## Ծանոթագրություններ

 
Կատեգորիա:Էվերթոնի ֆուտբոլիստներ
Կատեգորիա:Գալաթասարայի ֆուտբոլիստներ
Կատեգորիա:Կոպենհագենի ֆուտբոլիստներ
Կատեգորիա:Էլֆսբորգի ֆուտբոլիստներ
Կատեգորիա:Շվեդիայի հավաքականի ֆուտբոլիստներ
Կատեգորիա:Շվեդ ֆուտբոլիստներ
Կատեգորիա:Ֆեյենորդի ֆուտբոլիստներ
Կատեգորիա:Պրեմիեր Լիգայի ֆուտբոլիստներ
Կատեգորիա:Թուրքական Սուպերլիգայի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Անգլիայի լեգեոներ ֆուտբոլիստներ
Կատեգորիա:Ֆրանսիացի ֆուտբոլիստներ
Կատեգորիա:Անգլիայի ակումբների ֆուտբոլիստներ
Կատեգորիա:Ֆուտբոլային մարզիչներ այբբենական կարգով